**7. pielikums**

*Ilgtermiņa valsts pētījumu programmas*

*“Inovāciju fonds – ilgtermiņa pētījumu programma”*

*platformu pieteikumu atklātā konkursa nolikumam*

**Platformas ekspertīzes veikšanas metodika**

**platformas pieteikumam, platformas starpposma/noslēguma pārskatam**

**Saturs**

[Ievads 1](#_Toc79581047)

[1. Lietotie termini 2](#_Toc79581048)

[2. Platformas pieteikuma izvērtējums 4](#_Toc79581049)

[2.1. Platformas pieteikuma individuālais vērtējums 4](#_Toc79581050)

[2.2. Platformas pieteikuma konsolidētais vērtējums 9](#_Toc79581051)

[3. Platformas starpposma un platformas noslēguma pārskata izvērtējums 10](#_Toc79581052)

[3.1. Platformas starpposma un platformas noslēguma pārskata individuālais vērtējums 10](#_Toc79581053)

[3.2. Platformas starpposma un platformas noslēguma pārskata konsolidētais vērtējums 12](#_Toc79581054)

[3.3. Platformas noslēguma pārskata mērķa vērtējums 12](#_Toc79581055)

# Ievads

Izvērtējuma (turpmāk – platformas ekspertīze) veikšanas metodika platformas pieteikumam, platformas starpposma/noslēguma pārskatam (turpmāk – metodika) izstrādāta saskaņā ar Ministru kabineta 2018. gada 4. septembra noteikumiem Nr. 560 “Valsts pētījumu programmu projektu īstenošanas kārība” (turpmāk – MK noteikumi) un ievērojot Ilgtermiņa valsts pētījumu programmas “Inovāciju fonds – ilgtermiņa pētījumu programma” īstenošanas un uzraudzības komisijas 2024. gada 7. augustā apstiprināto Ilgtermiņa valsts pētījumu programmas “Inovāciju fonds – ilgtermiņa pētījumu programma” platformas pieteikumu atklātā konkursa (turpmāk – konkurss) nolikumu (turpmāk – nolikums). (Nolikums ar komisijas 2024. gada 4. oktobra lēmumu izteikts jaunā redakcijā).

Metodika ir izstrādāta neatkarīgajiem ārvalstu ekspertiem (turpmāk – platformas eksperts), kuri veic platformas pieteikuma, platformas starpposma pārskatu un platformas noslēguma pārskata izvērtēšanu, sagatavojot platformas eksperta individuālo platformas pieteikuma/platformas starpposma pārskata/platformas noslēguma pārskata vērtējumu un platformas ekspertu konsolidēto platformas pieteikuma/ platformas starpposma pārskatu/platformas noslēguma pārskata vērtējumu.

Platformas pieteikuma, platformas starpposma pārskatu, platformas noslēguma pārskata noformēšanas un iesniegšanas metodika (turpmāk – metodika), izstrādāta saskaņā ar Ministru kabineta 2018. gada 4. septembra noteikumiem Nr. 560 “Valsts pētījumu programmu projektu īstenošanas kārība” (turpmāk – MK noteikumi) un, ievērojot Ilgtermiņa valsts pētījumu programmas “Inovāciju fonds – ilgtermiņa pētījumu programma” īstenošanas un uzraudzības komisijas 2024. gada 7. augustā apstiprināto Ilgtermiņa valsts pētījumu programmas “Inovāciju fonds – ilgtermiņa pētījumu programma” (turpmāk – ilgtermiņa programma) platformu pieteikumu atklātā konkursa (turpmāk – konkurss) nolikumu. (Nolikums ar komisijas 2024. gada 4. oktobra lēmumu izteikts jaunā redakcijā).

Saskaņā ar Zinātniskās darbības likuma 35. panta pirmo daļu valsts pētījumu programma ir valsts pasūtījums zinātnisku pētījumu veikšanai noteiktā ekonomikas, izglītības, kultūras vai citā valstij prioritārā nozarē ar mērķi veicināt šīs nozares attīstību.

Ilgtermiņa programma kā valsts pasūtījums ir politikas īstenošanas mehānisms, ar kura palīdzību tiek identificēti un pētīti Latvijas ilgtspējai un attīstībai nozīmīgi jautājumi, kuru risināšanai ir nepieciešams stiprināt zinātnisko kapacitāti (t.sk. iesaistot jaunos zinātniekus un studējošos) un veicināt zināšanu bāzes attīstību, fokusējot Latvijas zinātnisko institūciju darbu. Ievērojot minēto, programma rada labvēlīgus apstākļus Latvijas ilgtspējīgas attīstības mērķu sasniegšanai. Vienlaikus ilgtermiņa programmas ietvaros ir paredzēts stiprināt pētniecības organizāciju sadarbību un kapacitāti valsts un industrijas koppasūtītu pētniecības projektu īstenošanai.

Ilgtermiņa programmas īstenošanai ir paredzēts atlasīt platformu – pētniecības organizāciju un platformas sadarbības partneru apvienību, kura veiks platformas projektu atlasi Viedās specializācijas stratēģijas (turpmāk – RIS3) jomās “Biomedicīna, medicīnas tehnoloģijas, biofarmācija un biotehnoloģijas” un “Viedie materiāli, tehnoloģijas un inženiersistēmas” un to īstenošanā uzraudzībā pielietos elastību.

Ilgtermiņa programmu izveido un finansē Latvijas Republikas Ekonomikas ministrija. Ilgtermiņa programmas ietvaros konkursam pieejamais kopējais valsts budžeta finansējums 2024.-2026. gadam ir 17 100 000 euro.

2026. gadā ilgtermiņa programmu un platformas darbību var pagarināt turpmākai īstenošanai līdz 2029. gadam un 2029. gadā ilgtermiņa programmu un platformas darbību var pagarināt turpmākai īstenošanai līdz 2032. gadam, atbilstoši Ekonomikas ministrijas valsts budžeta programmā 35.00.00 "Valsts atbalsta programmas" šim mērķim paredzētajam finansējumam, ja iepriekšējā ilgtermiņa programmas īstenošanas periodā tiek sasniegti noteiktie ilgtermiņa programmas starpposma perioda darbības rezultāti.

Ilgtermiņa programmas virsmērķis ir jaunu zināšanu, kā arī produktu un tehnoloģiju risinājumu attīstība ilgtermiņā Latvijā apstiprinātajās viedās specializācijas stratēģijas jomās "Biomedicīna, medicīnas tehnoloģijas un farmācija" un "Fotonika un viedie materiāli, tehnoloģijas un inženiersistēmas".

Ilgtermiņa programmas mērķis – attīstīt akadēmiskās pētniecības un lietišķās zinātnes kompetences inovatīvu un komercializējamu produktu un tehnoloģiju izstrādei ciešā sadarbībā ar Latvijas biomedicīnas, medicīnas tehnoloģiju, farmācijas, fotonikas, viedo materiālu, elektronikas, elektrotehnikas, tehnoloģiju un inženiersistēmu nozarēm.

Ilgtermiņa programmas mērķa sasniegšanai izvirzītie uzdevumi:

1. RIS3 jomā "Biomedicīna, medicīnas tehnoloģijas un farmācija" – terapijas pieejamības uzlabošana dzīvildzes un darbspējas pieaugumam, attīstot zāļu, to transportformu un vakcīnu ražošanas tehnoloģijas, īstenojot zāļvielu pārprofilēšanu, jaunu zāļu atklāšanu un attīstības pētījumus, kā arī identificējot jaunus biomarķierus un attīstot precīzijas medicīnas risinājumus;

2. RIS3 jomā "Fotonika un viedie materiāli, tehnoloģijas un inženiersistēmas" – optikas, fotonikas, mikroelektronikas, mikrofluīdikas ierīču, viedo materiālu, datu pārraides un sakaru tehnoloģiju, sensoru un inženiersistēmu, robotikas un nākotnes lietu interneta risinājumu attīstīšana.

Īstenojot platformu ir jānodrošina Ministru kabineta 2024. gada 18. jūnija rīkojuma Nr. 474 “Par ilgtermiņa valsts pētījumu programmu "Inovāciju fonds – ilgtermiņa pētījumu programma” (turpmāk – MK rīkojums par ilgtermiņa programmu) 7. punktā uzskaitīto horizontālo uzdevumu izpilde un laikā līdz 2032. gadam 8. punktā uzskaitītos sasniedzamus rezultātus: 1) izstrādāt vismaz 35 tehnoloģijas, tai skaitā prototipus, kas atbilst tehnoloģiju gatavības līmenim Nr. 3, 4 (atbilstoši starptautiskajam standartam ISO 16290:2013), no tām vismaz 23 tehnoloģijas atbilst tehnoloģiju gatavības līmenim Nr. 5, 6 (atbilstoši starptautiskajam standartam ISO 16290:2013); 2) vismaz četras jaunas komercializācijā nodotas tehnoloģijas, tai skaitā prototipus.

# 1. Lietotie termini

|  |  |  |
| --- | --- | --- |
| **Nr.** | **Termins** | **Skaidrojums** |
|  | Platforma | pētniecības organizāciju un platformas sadarbības partneru apvienība, kurus vieno līgumsaistības un kur viena no līgumslēdzējām pusēm ir platformas vadošais partneris |
|  | Platformas projekta vadītājs | zinātnieks, kurš vada platformas projektu un nodrošina tā īstenošanu, plāno un pārrauga platformas projekta uzdevumu izpildi, ir atbildīgs par platformas projektā iesaistīto personu darbību atbilstoši platformas projektā noteiktajiem uzdevumiem un zinātniskās pētniecības ētikas kritērijiem un par platformas projekta izpildes gaitu raksturojošās dokumentācijas sagatavošanu un iesniegšanu saskaņā ar šiem noteikumiem un platformā noteikto kārtību |
|  | Platformas projektu vadības grupa | platformas ietvaros izveidotā platformas projektu vadības grupa, kura sastāv no uzaicinātajiem zinātniskajiem un nozares ekspertiem (tai skaitā ārvalstu ekspertiem) ar balsstiesībām. Platformas projektu vadības grupā bez balsstiesībām var piedalīties platformas pārstāvji, ievērojot interešu konflikta novēršanas, caurspīdīguma un vienlīdzības principu |
|  | Platformas vadītājs | zinātnieks vai speciālists, kurš vada platformu un nodrošina tās darbību, plāno un pārrauga platformas uzdevumu izpildi, atbild par platformā (tai skaitā platformas projektos) iesaistīto personu darbību atbilstoši platformai noteiktajiem uzdevumiem un zinātniskās ētikas normām, kā arī nodrošina platformas darbības gaitu raksturojošās dokumentācijas sagatavošanu un iesniegšanu atbilstoši šiem noteikumiem |
|  | Platformas vadošais partneris | pētniecības organizācija, kura pēdējā zinātnisko institūciju darbības starptautiskajā novērtējumā ir novērtēta ar vērtējumu "3", "4" vai "5" |
|  | Speciālists | persona, kura ieguvusi vismaz maģistra grādu un kuras prasmes un pieredze ir pietiekama, lai sniegtu pamatotus spriedumus, ieteikumus un risinājumus platformas vadīšanai un uzdevumu sasniegšanai (piemēram, persona ar pieredzi biznesa attīstības vai komercializācijas jomā); |
|  | Platformas sadarbības partneris – zinātniskā institūcija | Platformas sadarbības partneris ir zinātniska institūcija, kas reģistrēta Latvijas Republikas Zinātnisko institūciju reģistrā (publisko tiesību subjekts vai privāto tiesību subjekts) vai augstskola, kā arī atbilst pētniecības organizācijas definīcijai. Platformas darbībā iesaistās ar tā valdījumā vai īpašumā esošo mantu, intelektuālo īpašumu, finansējumu vai cilvēkresursiem. Veicot minētos ieguldījumus, platformas iesniedzējam ar sadarbības partneri nedrīkst rasties tādas tiesiskās attiecības, kas atbilst publiskā iepirkuma līguma pazīmēm atbilstoši normatīvajiem aktiem par publisko iepirkumu. |
|  | Platformas sadarbības partneris – valsts institūcija | Valsts institūcija, kurai zinātniskās darbības veikšana ir noteikta ar ārējo tiesību aktu, tās nolikumā vai statūtos, platformas darbībā iesaistās ar tā valdījumā vai īpašumā esošo mantu, intelektuālo īpašumu, finansējumu vai cilvēkresursiem. |
|  | Atbildīgā platformas iesniedzēja kontaktpersona platformā (turpmāk platformas kontaktpersona) | Fiziska persona, kas reģistrējusies informācijas sistēmā, aizpilda informāciju par platformas pieteikumu, augšupielādē tā pielikumus, kā arī nepieciešamības gadījumā uztur kontaktus ar Latvijas Zinātnes padomes (turpmāk – padome) darbiniekiem (platformas kontaktpersona var būt arī platformas vadītājs) platformas iesniegšanas laikā. Platformas pieteikuma iesniedzējs norāda platformas kontaktpersonu platformas pieteikuma A daļas 1. nodaļā “Vispārīgā informācija”. Ja platformai ir sadarbības partneri, norāda arī to kontaktpersonas. Kontaktpersona un platformas vadītājs var būt viena un tā pati persona. |
|  | Platformas rezultāti | Platformas ietvaros īstenoto platformas projektu zinātniskie rezultāti atbilstoši MK noteikumu 12. punktam un platformas sasniedzamie rezultāti atbilstoši MK rīkojuma par ilgtermiņa programmu 8. punktam. |
|  | Platformas eksperts | Eksperts, kas neatkarīgi izvērtē platformas pieteikumu, platformas starpposma pārskatu un platformas noslēguma pārskatu, un tā kvalifikācija, vērtēšanas kompetence un darba pieredze atbilst konkrētā platformas pieteikuma, platformas starpposma/noslēguma pārskata zinātnes nozarei un tematikai. |

# 2. Platformas pieteikuma ekspertīze

1. Visu konkursa ietvaros iesniegto platformas pieteikumu izvērtēšanas procesu organizē Latvijas Zinātnes padome (turpmāk – padome).

2. Ja platformas pieteikums atbilst administratīvās vērtēšanas kritērijiem, padome, pamatojoties uz nolikuma 25. punktu, pieaicina divus vai vairāk attiecīgi piemērotus platformas ekspertus platformas pieteikuma ekspertīzei.

3. Pirms pieejas saņemšanas platformas pieteikumam informācijas sistēmā, platformas eksperts:

3.1. apliecina, ka nav interešu konflikta, kā arī apņemas ievērot konfidencialitātes prasības, parakstot un ar elektroniskā pasta starpniecību, nosūtot padomei nolikuma 5. pielikumu “Apliecinājums par interešu konflikta neesamību un konfidencialitātes ievērošanu” (turpmāk – platformas eksperta apliecinājums);

3.2. noslēdz ar padomi līgumu – nolikuma 6. pielikums “Līgums par platformas ekspertīzes veikšanu” (turpmāk – platformas ekspertīzes līgums).

4. Padome pēc platformas eksperta apliecinājuma saņemšanas un platformas ekspertīzes līguma noslēgšanas platformas ekspertam dod pieeju platformas pieteikumam un visai nepieciešamajai informācijai informācijas sistēmā, lai veiktu attiecīgu platformas pieteikuma izvērtēšanu.

5. Platformas eksperts platformas pieteikuma vērtēšanu veic, pielietojot savu profesionālo kvalifikāciju un pieredzi attiecīgajā zinātnes nozarē un argumentējot savu vērtējumu ar zinātniskiem pamatojumiem.

6. Platformas ekspertīzes laikā eksperts sadarbojas ar padomi, kā arī ievēro padomes dotos norādījumus saistībā ar platformas ekspertīzes veikšanu saskaņā ar nolikumu un platformas ekspertīzes līgumu.

7. Saskaņā ar nolikuma 31. punktu platformas ekspertam ir tiesības platformas pieteikumam vērtēt tikai 20 lappuses, papildus izskatot līdz trīs lappusēm, ja ir pievienoti sociālo partneru apliecinājumi, rekomendācijas vēstules par sadarbību u. tml. dokumenti.

## 2.1. Platformas pieteikuma individuālais vērtējums

Platformas eksperts aizpilda un apstiprina platformas eksperta platformas pieteikuma individuālo vērtējumu (turpmāk – individuālais vērtējums), kas veidots atbilstoši nolikuma 8. pielikumam “Platformas pieteikuma platformas ekspertīzes individuālā/konsolidētā vērtējuma veidlapa” informācijas sistēmā divu kalendāro nedēļu laikā no platformas ekspertīzes līguma noslēgšanas un pieejas platformas pieteikumam un visai nepieciešamajai informācijai saņemšanas dienas, ja platformas eksperta līgumā nav noteikts cits termiņš.

9. Individuālajā vērtējumā platformas eksperts izvērtē katru kritēriju un sniedz vērtējumu punktos, ņemot vērā metodikas 13. punktā norādītos apsvērumus.

10. Platformas eksperts izvērtē kritērijus un piešķir vērtējumu no 1 līdz 5 punktiem katrā kritērijā, kur:

10.1. Izcili – 5 punkti (izcils platformas pieteikums, atbilst augstākajām attiecīgās zinātnes nozares prasībām vai pat pārsniedz tās kritērijā, jebkura platformas pieteikuma nepilnība ir nenozīmīga);

10.2. Labi – 4 punkti (labs platformas pieteikums, atbilst attiecīgās zinātnes nozares prasībām kritērijā, tomēr ir konstatējami atsevišķi trūkumi);

10.3. Apmierinoši – 3 punkti (apmierinošs platformas pieteikums, kopumā atbilst attiecīgās zinātnes nozares prasībām kritērijā, ir konstatējami atsevišķi trūkumi, kas apgrūtinās platformas darbību un augstu rezultātu sasniegšanu);

10.4. Vāji – 2 punkti (vājš platformas pieteikums, daļēji vai tikai vispārēji atbilst attiecīgās zinātnes nozares prasībām kritērijā, ir konstatējami trūkumi, kas padara apgrūtinošu platformas sekmīgu darbību un mērķu sasniegšanu);

10.5. Neapmierinoši – 1 punkts (neapmierinošs platformas pieteikums, neatbilst attiecīgās zinātnes nozares prasībām kritērijā, un sniegtā informācija ir nepietiekama izvērtējuma veikšanai kritērijā, kā arī ir konstatējami būtiski trūkumi, kas padara apšaubāmu platformas darbību un mērķu sasniegšanu);

10.6. ja platformas pieteikuma vērtējums attiecīgajā kritērijā pārsniedz iepriekšējā zemākā vērtējuma prasības, bet pilnībā neizpilda nākošā augstākā vērtējuma prasības, vērtējumu var izteikt, piešķirot arī puspunktu, tas ir 0,5.

11. Par katra kritērija vērtējumu punktos platformas eksperts sniedz argumentētu pamatojumu. Platformas eksperts pamatojumā skaidro piešķirto punktu skaitu, izmantojot savu profesionālo kvalifikāciju un pieredzi attiecīgajā zinātnes nozarē.

12. Trīs kalendāro dienu laikā no individuālā vērtējuma saņemšanas dienas padome izvērtē individuālā vērtējuma atbilstību MK noteikumu 69.184., 69.185.un 69.186. punktā minētajiem apsvērumiem, kā arī metodikai, nepieciešamības gadījumā atgriežot individuālo vērtējumu platformas ekspertam precizēšanai/pārstrādāšanai/pilnveidošanai, pamatojot atgriešanas iemeslus. Atgriešanas gadījumā platformas eksperts trīs kalendāro dienu laikā no padomes paziņojuma ar elektroniskā pasta starpniecību par platformas eksperta individuālā vērtējuma atgriešanu, kas nosūtīts ar elektroniskā pasta starpniecību, saņemšanas dienas, precizē, pārstrādā un apstiprina individuālo vērtējumu informācijas sistēmā.

13. Platformas eksperts aizpilda individuālo vērtējumu informācijas sistēmā (skatīt nolikuma 8. pielikumu “Platformas pieteikuma platformas ekspertīzes individuālā/ platformas ekspertīzes konsolidētā vērtējuma veidlapa”) atbilstoši šādiem kritērijiem un apsvērumiem:

|  |  |  |
| --- | --- | --- |
| **Platformas pieteikuma platformas ekspertīzes individuālais/konsolidētais vērtējums** | | |
| Platformas nosaukums:  Platformas eksperts/i: | | |
| **1.** | **Kritērijs: Platformas zinātniskā un inovāciju kvalitāte** | Maksimāli 5 punkti |
| **1.1.** | Apsvērums: platformas mērķu skaidrība un atbilstība tai noteiktajiem uzdevumiem un sasniedzamajiem rezultātiem, atbilstība ilgtermiņa programmas mērķiem un uzdevumiem | *Platformas eksperts pamato sniegto vērtējumu punktos, ņemot vērā kritērija kopumā un kritērija katra apsvēruma izpildi.*  Kritērijam specifiska informācija ir dota platformas pieteikuma apraksta 1. nodaļā “Zinātniskā un inovāciju kvalitāte”, kā arī 2.4. apakšnodaļā “Platformas rezultāti” un 3.1. apakšnodaļā “Platformas iesniedzējs”, bet, vērtējot kritēriju, **jāņem vērā platformas pieteikums kopumā.**  *Platformas eksperts izvērtē platformas ideju un koncepciju kopumā (platformas īstenošanās modeli, iekšējo sadarbību platformas ietvaros starp visām platformā iesaistītajām pusēm, iekšējās darbības nosacījumi), tās darbības atbilstību gan platformā noteiktajiem uzdevumiem un sasniedzamajiem rezultātiem, gan ilgtermiņa valsts pētījumu programmas “Inovāciju fonds – ilgtermiņa pētījumu programma” noteikto mērķu un uzdevumu sasniegšanai ilgtermiņā, tās spēju šo sasniegt, platformas novitāti un oriģinalitāti, pievienoto vērtību,* *atbilstību attiecīgajai viedās specializācijas jomai/-ai.*  *Jāizvērtē platformas ietvaros paredzēto pasākumu zinātnisko un inovāciju kvalitāti, cik skaidri ir pamatota un saprotama izmantojamā metodoloģija un tās atbilstība izvirzītajiem mērķiem. Platformas eksperts izvērtē, vai iecerētās aktivitātes un darbības ir atbilstošas, lai platformā izvirzītā mērķa ietvaros tiktu veicināta zinātniskā pētniecība un inovācijas, kā arī tiktu nodrošināta augstu kvalitātes standartu ievērošana visos platformas veiktajos pasākumos. Platformas eksperts, balstoties uz platformas pieteikumā ietverto informāciju, izvērtē, cik lielā mērā ir demonstrēta platformas zinātniskā un inovāciju kvalitāte (publikācijas un citējamība; Hirša indekss; balvas un atzinības; patenti un tehnoloģijas, komercializācijas iestrādes – licencēšana, spin-off uzņēmumu veidošana; sadarbība un tīkli, platformas darbības ietekme uz sabiedrību, tās izaicinājumiem, redzējums par platformas iespēju piesaistīt finansējums ārpus valsts budžeta (ES un starptautiskais P&A finansējums, pētniecības granti utt.), pieejamie cilvēkresursi un infrastruktūra (piemēram, laboratorijas, tehnoloģijas un aprīkojums), u.c.) un vai tā ir atbilstoša, lai sasniegtu platformas mērķus un uzdevumus.*  *Platformas eksperts izvērtē platformas zinātnisko kvalitāti, tās darbības iespējamo ieguldījumu un lomu gan viedās specializācijas stratēģijas jomu "Biomedicīna, medicīnas tehnoloģijas un farmācija" un "Fotonika un viedie materiāli, tehnoloģijas un inženiersistēmas" attīstībā Latvijā, gan arī ilgtermiņa programmas “Inovāciju fonds – ilgtermiņa programma” virsmērķa un mērķu kontekstā. Vienlaikus izvērtē, platformas izveides un darbības nepieciešamību, oriģinalitāti un novitāti platformas darbības uzdevuma kontekstā, prioritātes, tai skaitā platformas pētniecības virzienu starpdisciplinaritātes un novitātes iespējamību un savstarpējo papildinātību, kā arī platformas galvenos izaicinājumus.*  *Izvērtē visu platformas darbībā iesaistīto pušu ieguldījumu platformas darbībā, to zinātnisko kapacitāti un plānotās sadarbības kvalitāti, vai platformā pieejami resursi ir pietiekami, lai noteiktajā laika posmā sasniegtu platformas mērķi un izpildītu gan platformā noteiktos uzdevumus, gan arī ilgtermiņa programmas “Inovāciju fonds – ilgtermiņa programma” ietvaros noteiktos mērķi, uzdevumus un sasniedzamos rezultātus.* |
| **1.2.** | Apsvērums: platformas zinātniskā un inovāciju kvalitāte, tai skaitā izmantojamās metodoloģijas pamatojums un atbilstība izvirzītajiem mērķiem |
| **1.3.** | Apsvērums: pētniecības un inovāciju jomas zinātniskā kvalitāte un spēja radīt jaunas zināšanas un inovācijas, platformas pētniecības virzienu starpdisciplinaritāte un novitāte |
| **1.4.** | Apsvērums: platformas sadarbības partneru ieguldījums, to zinātniskā kapacitāte un plānotā sadarbības kvalitāte |
| **2.** | **Kritērijs: Platformas ietvaros radīto zinātnisko rezultātu ietekme** | Maksimāli 5 punkti |
| **2.1.** | Apsvērums: platformā noteikto sagaidāmo rezultātu, to ietekmes un sasniegšanas veidu ticamība, kā arī iespējamais platformas ieguldījuma apjoms un nozīmīgums | *Eksperts pamato sniegto vērtējumu punktos, ņemot vērā kritērija izpildi kopumā un katra kritērija apsvēruma izpildi.*  *1. Kritērijam specifiska informācija ir dota platformas pieteikuma apraksta 2. nodaļā “Ietekme”, bet, vērtējot kritēriju, jāņem vērā platformas pieteikums kopumā.*  *2. Sagaidāmos rezultātus un to paredzamo ietekmi, tajā skaitā plānotā rezultātu pārnese tālākajā darbībā un zinātniskās kapacitātes attīstībā, pētniecības tālākas attīstības iespējas vērtē atbilstoši attiecīgās zinātnes nozares vai nozaru un platformas specifikai, kā arī platformas darbībā iesaistīto pušu un platformas sadarbības partneru (ja tādi ir) institūciju specifikai, kā arī ilgtermiņa programmas specifiskajiem uzdevumiem.*  *3. Platformas eksperts izvērtē platformas plānotos rezultātus un to sasniegšanas plānu, cik tā izpilde ir reālistiska un ticama, tai skaitā šo rezultātu sasniegšanas un ietekmes ticamību, kā arī plānu platformas sasniegto rezultātu nostiprināšanā.*  *Platformas eksperts izvērtē pasākumu plānu kā platformā iegūtās zināšanās un izstrādātās inovācijas tiks izplatītas un izmantotas, vai veicamās darbības ir atbilstošas un pietiekamas, vai platforma pietiekami skaidri un saprotami demonstrē, kā platforma vadīs tehnoloģiju pārneses un komercializācijas procesus, kā sistemātiski un sistēmiski uzturēs dialogu un iesaistīs Latvijas industriju platformas rezultātu izplatīšanā un komercializācijā.*  *Izvērtē, vai komunikāciju plāns ir pietiekami efektīvs sabiedrības informēšanai* *par platformas darbību un tās sasniegtajiem rezultātiem, platformas darbībā iegūtajām atziņām (tai skaitā viedās specializācijas stratēģijas jomu "Biomedicīna, medicīnas tehnoloģijas un farmācija" un "Fotonika un viedie materiāli, tehnoloģijas un inženiersistēmas" kopumā popularizēšana), identificētās mērķgrupas publicitātes pasākumiem, iecerētos publicitātes pasākumus (piemēram, populārzinātniski raksti, informēšanas kampaņas, publiskas diskusijas, platformas mājas lapa un sociālie tīkli u. c.). Izvērtē, vai platformas ietvaros paredzētās aktivitātes ir pietiekami skaidras un efektīvas, lai nodrošinātu platformā sasniegto rezultātu pārnesi, iesaistot sabiedrību un veicinot tās izpratni par pētniecības lomu un devumu sabiedrībai, īpaši izceļot sociālo tīklu izmantošanas plānu.* |
| **2.2.** | Apsvērums: platformā noteikto pasākumu atbilstība un kvalitāte, lai palielinātu sagaidāmos rezultātus un ietekmi, iegūto zināšanu un izstrādāto inovāciju izplatīšanas un izmantošanas darba plāns, tai skaitā komunikāciju aktivitātes |
| **3.** | **Kritērijs: platformas darbības iespējas un nodrošinājums** | Maksimāli 5 punkti |
| **3.1.** | Apsvērums: izvērtēta platformas darba plāna kvalitāte un efektivitāte, plānotie darba posmi un uzdevumi ir skaidri definēti, atbilstoši un ticami | *Platformas eksperts pamato sniegto vērtējumu punktos, ņemot vērā kritērija kopumā un kritērija katra apsvēruma izpildi.*  *Kritērijam specifiska informācija ir dota platformas pieteikuma apraksta 3. nodaļā “Īstenošana”, bet, vērtējot kritēriju, jāņem vērā platformas pieteikums kopumā.*  *Platformas darba plānu, paredzēto platformas vadību un tā kvalitātes vadību, paredzētos resursus, pieejamo infrastruktūru, vērtē atbilstoši attiecīgās zinātnes nozares vai nozaru un platformas specifikai, kā arī platformas darbībā iesaistīto pušu un sadarbības partneru (ja tādi ir) specifikai.*  *Izvērtē, vai platformas darba plānā vai iespējamo risku novēršanas plānā tiek paredzēta procedūra, kā platformas darbā, īpaši platformas projektu atlasē, uzraudzībā un novērtēšanā, tiek novērsti interešu konflikta, korupcijas un krāpšanas riski un vai paredzētās procedūras ir pietiekamas.*  *Vienlaikus izvērtē platformas vadošā partnera un platformas sadarbības partneru kapacitāti un lomu, profesionālo kvalifikāciju un pieredzi inovāciju jomā, kā arī platformas darbībai nepieciešamo pieredzi, cik lielā mērā tā ir pietiekama platformas mērķu un uzdevumu sasniegšanai, kā arī platformas darbībā visu iesaistīto pušu papildinātību un spēju kopīgi sadarboties platformā, lai sasniegtu pieteiktos mērķi un uzdevumus.* |
| **3.2.** | Apsvērums: paredzēta platformas vadība, tai skaitā kvalitātes vadība, kas ļauj sekot platformas darbības gaitai, kā arī izvērtēti platformas darbības iespējamie riski un izstrādāts to novēršanas vai negatīvā efekta samazināšanas plāns |
| **3.3.** | Apsvērums: platformas vadošā partnera un platformas sadarbības partneru kapacitāte un loma, profesionālā kvalifikācija un pieredze inovāciju jomā, kā arī platformas darbībai nepieciešamā pieredze |
| **3.4.** | Apsvērums: platformas darbībai pieejamā infrastruktūra un resursi |

14. Platformas pieteikuma platformas ekspertu konsolidētais vērtējums ir vienošanās starp visiem platformas ekspertiem par platformas pieteikuma galīgo vērtējumu, līdz ar to platformas eksperts, kurš izstrādā platformas pieteikuma konsolidēto vērtējumu, konsultējas ar citiem platformas ekspertiem par:

14.1. katra kritērija vērtējumu punktos;

14.2. pamatojumu katra kritērija vērtējumiem punktos, ko apkopo no visu platformas ekspertu individuālajos vērtējumos sniegtajiem pamatojumiem.

15. Padome trīs darbdienu laikā izvērtē konsolidētā vērtējuma atbilstību metodikai un apstiprina to informācijas sistēmā. Ja konsolidētais vērtējums ir neatbilstošs metodikai vai tajā nav sniegta pilnvērtīgi pamatota argumentācija par sniegto vērtējumu attiecībā uz norādītajām platformas pieteikuma nepilnībām un trūkumiem, to atgriež platformas ekspertam, kurš atbildīgs par visu individuālo vērtējumu konsolidēšanu, precizēšanai/pilnveidei.

16. Platformas eksperts, kurš atbildīgs par visu individuālo vērtējumu konsolidēšanu, platformas pieteikuma konsolidētā vērtējuma atgriešanas gadījumā trīs darbdienu laikā no dienas kopš elektroniskajā pastā saņemts informācijas sistēmas paziņojums par atgriešanu, precizē/pilnveido platformas pieteikuma konsolidēto vērtējumu un iesniedz to informācijas sistēmā apstiprināšanai, padomei iepriekš to saskaņojot ar pārējiem platformas ekspertiem atbilstoši metodikas 14. punktam. Ja platformas eksperti nespēj vienoties par platformas ekspertu konsolidēto vērtējumu viedokļu atšķirības dēļ, platformas eksperti par to informē padomi, padome piesaista vēl vienu platformas ekspertu saskaņā ar nolikuma 30. punktu.

# 3. Platformas starpposma un platformas noslēguma pārskata platformas ekspertīze

17. Viena mēneša laikā no platformas starpposmā, tas ir 12 mēneši no platformas darbības uzsākšanas dienas, platformas iesniedzējam ir jāaizpilda un jāiesniedz platformas starpposma pārskats (turpmāk – starpposma pārskats), kā arī viena mēneša laikā no katra iepriekšējā platformas starpposma, tas ir ik pēc kārtējiem 12 mēnešiem, platformas iesniedzējam ir jāaizpilda un jāiesniedz kārtējais starpposma pārskats, savukārt viena mēneša laikā no platformas darbības noslēguma platformas iesniedzējam ir jāaizpilda un jāiesniedz platformas noslēguma pārskats (turpmāk – noslēguma pārskats). Starpposmu pārskatiem un noslēguma pārskatiem (turpmāk kopā – starpposma un/vai noslēguma pārskati) padome nodrošina platformas ekspertīzi, kuru veic vismaz divi platformas eksperti.

18. Padome katram platformas ekspertam nodrošina pieeju attiecīgā platformas starpposma vai noslēguma pārskatam un tā paša platformas pieteikumam. Ja tiek izvērtēts noslēguma pārskats, papildus padome nodrošina platformas ekspertam pieeju arī tā paša platformas starpposma pārskatiem. Pirms pieejas minētajiem pārskatiem informācijas sistēmā saņemšanas, platformas eksperts apliecina, ka tam nav interešu konflikta, kā arī apņemas ievērot konfidencialitātes prasības, parakstot un ar elektroniskā pasta starpniecību nosūtot padomei platformas eksperta apliecinājumu.

## 3.1. Platformas starpposma pārskatu un platformas noslēguma pārskata individuālais vērtējums

19. Divu nedēļu laikā no platformas ekspertīzes līguma noslēgšanas ar padomi platformas eksperts veic platformas starpposma pārskatu vai platformas noslēguma pārskata (turpmāk kopā –platformas starpposma/noslēguma pārskats) individuālo izvērtēšanu, aizpildot nolikuma 10. pielikumu “Platformas starpposma /noslēguma pārskata individuālā/konsolidētā vērtējuma veidlapa” informācijas sistēmā un apstiprinot to informācijas sistēmā.

20. Platformas eksperts platformas starpposma pārskatu novērtē ar vienu no diviem vērtējumiem:

20.1. turpināt platformas darbību;

20.2. neturpināt platformas darbību.

21. Platformas eksperts platformas noslēguma pārskatu novērtē ar vienu no diviem vērtējumiem:

21.1. platformas mērķis ir sasniegts;

21.2. platformas mērķis nav sasniegts.

22. Platformas eksperts izvērtē platformas starpposma/noslēguma pārskatu pēc šādiem kritērijiem:

|  |  |
| --- | --- |
| **Platformas starpposma/noslēguma pārskata individuālais/konsolidētais vērtējums** | |
| Platformas nosaukums:  Platformas eksperts/i: | |
| **1.** | **Kritērijs: Platformas zinātniskā un inovāciju kvalitāte** |
| *Platformas eksperts izvērtē:*  *1) uz attiecīgo platformas ekspertīzes posmu platformas īstenošanu un iekšējo sadarbību platformas ietvaros starp visam platformā iesaistītajām pusēm (platformas vadošais partneris, pētnieciskās organizācijas, platformas sadarbības partneri (ja attiecināms), platformas projektu vadības grupa, kā arī platformas projekti), tai skaitā Latvijas industrijas (tās pārstāvju) iesaisti platformas darbībā un tās loma; vienlaikus, kāda ir šā brīža visu platformā iesaistīto pušu, tai skaitā Latvijas industrijas pārstāvju loma, uzdevumi, to sadarbība, katras puses ieguldījums un savstarpēja papildinātībailgtermiņa programmas “Inovāciju fonds – ilgtermiņa pētījumu programma” virsmērķa un mērķu sasniegšanā;*  *2) kā platformas ir sasniegusi platformas pieteikumā plānoto līdz platformas starpposmam/noslēgumam. Pamatā ņem vērā platformas starpposma/noslēguma pārskata 1. nodaļu “Zinātniskā un inovāciju kvalitāte”, vienlaikus sasaistot to ar platformas starpposma/noslēguma pārskatu kopumā un platformas pieteikumu. Šeit eksperts sniedz komentāru un ierosinājumus, lai pilnībā sasniegtu platformas mērķi un izpildītu uzdevumus augstākajā zinātniskajā un inovāciju kvalitātē. Sniedzot komentārus, ņem vērā ieguldījumu ilgtermiņa valsts pētījumu programmas “Inovāciju fonds – ilgtermiņa pētījumu programma” uzdevumu, horizontālos uzdevumus un rezultātus, kā arī novērtē, vai platformas virzās uz ieguldījumu ilgtermiņa valsts pētījumu programmas “Inovāciju fonds – ilgtermiņa pētījumu programma” virsmērķa un mērķu sasniegšanu.* |
| **2.** | **Kritērijs: Platformas rezultātu ietekme** |
| *Platformas eksperts izvērtē platformas sasniegto, ņemot vērā platformas pieteikumā plānoto līdz platformas starpposmam/noslēgumam. Pamatā ņem vērā platformas starpposma/noslēguma pārskata 2. nodaļu “Ietekme”, vienlaikus sasaistot to ar platformas starpposma/noslēguma pārskatu kopumā un platformas pieteikumu. Šajā sadaļā platformas eksperts sniedz komentāru, ierosinājumus un rekomendācijas, lai pilnīgāk sasniegtu paredzēto ietekmi un nodrošinātu iegūto zināšanu izplatīšanu zinātniskajā sabiedrībā un komunikāciju ar sabiedrību kopumā, vai aktivitātēm pēc attiecīgās platformas darbības izbeigšanas. Vienlaikus izvērtē platformas darbu platformas projektu rezultātu vadībai un uzraudzībai līdz platformas starpposmam/noslēgumam.* |
| **3.** | **Kritērijs: Platformas darbības iespējas un nodrošinājums** |
| *Platformas eksperts izvērtē, kā platforma ir sasniegusi platformas pieteikumā plānoto līdz platformas starpposmam /noslēgumam. Pamatā ņem vērā platformas starpposma/noslēguma pārskata 3. nodaļu “Īstenošana”, vienlaikus sasaistot to ar platformas starpposma/noslēguma pārskatu un platformas pieteikumu kopumā. Šajā sadaļā platformas eksperts sniedz komentāru un ierosinājumus darba plāna koriģēšanai vai darbības iespējām pēc attiecīgās platformas darbības izbeigšanai.*  *Platformas eksperts izvērtē, vai platformas vadība ir bijusi efektīva, tajā skaitā ņemot vērā kopējo platformas darbības progresu. Vai platformas apraksta 3.3. apakšnodaļā “Platformas vadība, tai skaitā kvalitātes vadība, platformas projektu uzraudzības procedūras, platformas vadības un risku plāns, kā arī paredzot interešu konflikta, korupcijas un krāpšanas risku novēršanas plāna sagatavošanu” plānotais risku plāns ir izpildīts gadījumos, kad riski materializējās, un vai to risinājumi ir ticami.* |

## 3.2. Platformas starpposma un platformas noslēguma pārskata konsolidētais vērtējums

23. Kad visi platformas eksperti, kas veic platformas ekspertīzi platformas starpposma/noslēguma pārskatam, aizpildījuši un apstiprinājuši katrs savu platformas starpposma/platformas noslēguma pārskata individuālo vērtējumu informācijas sistēmā, padome visiem platformas ekspertiem nodrošina pieeju citu platformas ekspertu aizpildītajam individuālajam vērtējumam, kā arī atklāj katram platformas ekspertam citu platformas ekspertu identitāti.

24. Viens no platformas ekspertiem informācijas sistēmā aizpilda platformas starpposma/noslēguma pārskata konsolidēto vērtējumu atbilstoši nolikuma 10. pielikumam “Platformas starpposma/noslēguma pārskata individuālā/konsolidētā vērtējuma veidlapa”, ievērojot metodikas 23.-26. punktā dotos nosacījumus, visi platformas eksperti, savstarpēji vienojoties, vienas kalendārās nedēļas laikā no brīža, kad informācijas sistēmā viens platformas eksperts iesniedzis pārējiem platformas ekspertiem platformas starpposma/noslēguma pārskata konsolidētā vērtējuma melnrakstu, to apstiprina informācijas sistēmā.

25. Platformas starpposma/noslēguma pārskata konsolidētajā vērtējumā platformas eksperti vienojas par vienu vērtējumu platformas starpposma/platformas noslēguma pārskatam atbilstoši metodikas 23.-26. punktam, apkopojot platformas starpposma/noslēguma pārskata individuālajos vērtējumos sniegtos komentārus.

## 3.3. Platformas noslēguma pārskata mērķa vērtējums

26. Noslēguma pārskata konsolidētajā vērtējumā abi platformas eksperti vienojas par konsolidētu vērtējumu procentos, kam ir šāda nozīme:

Atbilst – kopējais vērtējums procentuālā izteiksmē ir 85 % – 100 % un vairāk. Vērtējumu piešķir, ja platforma darbojas izcili vai labi, ir sasniegti vai pārsniegti plānoties mērķi un pieteiktie rezultāti. Ja ir konstatēta atsevišķu rezultātu neizpilde vai citi nenozīmīgi trūkumi, taču lielākoties pieteiktie rezultāti ir izpildīti labā kvalitātē, līdz ar to minētie trūkumi nav ietekmējuši mērķa sasniegšanu. Ja platformas starpposma kvalitātes vērtējumā ir izteikti ieteikumi platformas tālākai darbībai, tie ir ņemti vērā vai sniegts argumentēts pamatojums vērā neņemšanai.

Daļēji atbilst – kopējais vērtējums procentuālā izteiksmē ir 25 % – 84 %. Vērtējumu piešķir, ja platforma darbojas pietiekami labi, platformā plānotie rezultāti ir sasniegti daļēji, kas ir ietekmējuši kopējo platformas mērķu sasniegšanu. Ja platformas starpposma vērtējumā ir izteikti ieteikumi platformas tālākai darbībai, tie ir ņemti vērā daļēji vai nav ņemti vērā, kā arī pamatojums vērā neņemšanai nav pietiekami argumentēts.

Neatbilst – kopējais vērtējums procentuālā izteiksmē ir 0 % – 24 %. Vērtējumu piešķir, ja platforma darbojas nepietiekami labi, gandrīz pilnībā vai pilnībā nav sasniegti plānotie rezultāti, līdz ar to platformas kopējais mērķis nav sasniegts vai sasniegts nepietiekamā apjomā. Ja platformas starpposma vērtējumā ir izteikti ieteikumi platformas tālākai īstenošanai, tie nav ņemti vērā, kā arī nav sniegts argumentēts pamatojums.

27. Ņemot vērā metodikas 21.punktu, Padome aprēķina atmaksājamo finansējuma daļu šādi:

27.1. ja Līguma 2.20. apakšpunktā minētais platformas ekspertu mērķa vērtējums procentuālā izteiksmē ir 60% līdz 65%, piemēro vienotu likmi 5 % apmērā;

27.2. ja Līguma 2.20. apakšpunktā minētais platformas ekspertu mērķa vērtējums procentuālā izteiksmē ir 50% līdz 59%, piemēro vienotu likmi 10 % apmērā;

27.3. ja Līguma 2.20. apakšpunktā minētais platformas ekspertu mērķa vērtējums procentuālā izteiksmē ir zem 50%, piemēro vienotu likmi 25 % apmērā.